निराशा से निपटना माफ़ी मांगने के लिए तैयार होना माफी माँगना
यदि आप सोच रहे हैं, कि आप को माफी मिल जाएगी और यह नहीं मिलती, तो आप सच में बहुत निराश होने वाले हैं। और यदि आप ऐसा कुछ भी नहीं सोच कर जा रहे हैं, और इस के बाद भी आप को माफी मिल जाती है, तो आप और भी ज़्यादा खुश होकर वापस आएँगे। खुद को बुरे के लिए तैयार करें, लेकिन हमेशा अच्छे की आशा करें। यदि वह आप को माफी नहीं देता, तो सहानुभूति  दर्शाएं। कुछ ऐसा कहें "कोई बात नहीं, मुझे भी नहीं मालूम कि मैं भी खुद को माफ़ कर पौँगा या नहीं। मैं आशा करता हूँ, कि समय के साथ सब ठीक हो जाएगा। मैं सच में तुम्हारी दोस्ती की कद्र करता हूँ।"  माफी ना मिलने के कारण उस पर नाराज़गी ना दर्शाएं। माफी माँगना आप का अधिकार है और माफी देना सामने वाले का, तो उस के इस निर्णय के लिए उस के साथ में कोई भी बहस ना करें, उस के निर्णय को स्वीकार कर उस के प्रति सम्मान दिखाएँ। छोटी-छोटी बातों पर आसानी से माफी पाई जा सकती है, लेकिन कुछ बड़े के लिए माफी मिलने में समय लग सकता है। यदि आप ने कुछ बेहद बुरा किया है, तो आसानी से माफी मिलने की उम्मीद ना करें। भले ही आप की माफी की याचिका को खारिज़ कर दिया गया हो, लेकिन आप अपनी कोशिश बंद ना करें। सामने से माफी माँगना सब से उचित है, लेकिन यदि आप ऐसा नहीं कर पा रहे हैं, तो किसी और साधन से माफी माँगने की कोशिश करें। फ़ोन करें, मेसेज करें, लेकिन हार ना मानें। क्षमा कि याचना करने से पहले आप को यह जानना बहुत जरुरी है, कि वह किस बात को लेकर दुखी है। यह जानना बहुत ही ज्यादा जरुरी है, कि आप के किस कार्य से उसे दुःख हुआ है। यदि आप को उस के दुखी होने का असली कारण नहीं पता होगा, तो आप उस से अलग-अलग वजह पूछ कर और भी दुःख पहुँचाएँगे।   उदाहरण 1: मैने अपने दोस्त की पार्टी में तमाशा कर के उसे सब के सामने शर्मिंदा कर दिया। उदाहरण 2: मैने अपनी पत्नी को उस के व्यवहार को लेकर डाँट दिया। आप ने किसी को किस बात पर दुखी किया, इस के साथ-साथ आप को यह भी जानना ज़रूरी है, कि आप ने ऐसा क्यों किया, ऐसा करने के पीछे का क्या कारण था। यद्यपि, आप अपनी मंशा को एक कारण के तौर पर तो प्रस्तुत नहीं करना चाहेंगे, आप का यह जो भी कारण हो, आप की माफी पाने में मदद करेगा।  उदाहरण 1: मैने पार्टी में इसलिए तमाशा किया, क्योंकि मैं बहुत अकेला महसूस कर रहा था और सब का ध्यान अपनी तरफ खींचना चाह रहा था। उदाहरण 2: मैने अपनी पत्नी के साथ ऐसा इसलिए किया, क्योंकि मैं सारी रात नहीं सो पाया और मेरे मन में विचारों का अंबार लगा हुआ था। माफी माँगने से पहले, आप जिस भी इंसान से माफी माँगना चाह रहे हैं, उस के प्रति सहानुभूति की भावना मन में जगाना बहुत ज़रूरी है। सहानुभूति होना मतलब, आप उस की तरफ से सोच कर समझ चुके हैं, कि वह क्यों दुखी है। बिना सहानुभूति के आप की यह माफी निरर्थक लगेगी। किसी से माफी माँगने से पहले उस के प्रति सहानुभूति की भावना विकसित करने के लिए कुछ समय लें। कल्पना करें, कि यदि यही बात आप के साथ हुई होती तो क्या होता। आप को कैसा महसूस होता? आप क्या करते?   उदाहरण 1: यदि मेरा कोई दोस्त मेरी ही पार्टी में किसी तरह से कोई तमाशा खड़ा करता, तो मुझे बहुत गुस्सा आता। उदाहरण  2: यदि मेरा पत्नी मेरे साथ ऐसा व्यवहार करती, और सारा दिन मेरे साथ बुरा बर्ताव करती, तो मैं दुखी हो जाता और मुझे बहुत बुरा लगता। माफी माँगना एक कठिन काम हो सकता है, क्योंकि इस में आप को अपनी ग़लती को स्वीकार करना होता है। याद रखें, माफी माँगकर आप अपने आप को एक बुरा इंसान नहीं मान रहे हैं। अध्ययन के मुताबिक, माफी माँगने से पहले अपने अंदर मौजूद अच्छाइयों के बारे में सोचने से, आप के लिए माफी माँगना और भी आसान हो जाता है। माफी माँगने से पहले ज़रा समय लेकर, खुद को आईने में देखते हुए, अपनी कोई तीन अच्छी बातें बोलें। यदि आप के पास उस व्यक्ति को बोलने के लिए बहुत सारी बातें हैं, तो आप को इन सब बातों को पहले लिख लेना चाहिए। अपनी ग़लतियों की माफी को लिख लेने से आप को क्या-क्या बोलना है, सब-कुछ याद रहेगा। आप चाहें तो माफ़ी मांगते वक़्त इन नोट्स को अपने साथ भी रख सकते हैं, ताकि यदि आप किसी भी बात को भूल जाएँ, तो इस नोट के जरिये आप को उसे याद करने में मदद मिल सके।   इन सारी माफियों को लिखने से आप उस इंसान के सामने सच में यह दर्शा पाएँगे, कि आप अपने किए को लेकर कितना पछता रहे हैं। आप की ये माफ़ी सच में दिल से निकली हुई सी लगनी चाहिए। सामने जाकर माफी माँगना एक अच्छा विचार है, लेकिन यदि आप किसी कारणवश उस से सामने या फ़ोन पर माफी नहीं माँग पा रहे हैं, तो उसे ईमेल कर के माफी माँगना भी उचित होगा। माफी माँगते वक़्त, आप को उस के सामने सब से पहले अपनी ग़लती पर पछतावा प्रकट करना होगा। या यूँ कहें, कि आप को उस के सामने यह दर्शाना होगा, कि आप अपनी ग़लती के लिए बहुत पछता रहे हैं। और यह करने के लिए अपनी माफी की शुरुआत "मुझे माफ कर दो" कहकर भी कर सकते हैं। अपनी बात की शुरुआत ही, उस वाक्य से करें, जिस के लिए आप माफी माँगना चाहते हैं। जैसे, "मैं तुम्हारी पार्टी में तमाशा करने के लिए माफी चाहता हूँ।" या फिर "मैं कल के अपने बर्ताव के लिए माफी चाहता हूँ।" अपने किए के पीछे के उद्देश्य को सामने लाना बहुत ज़रूरी है। उसे साफ तौर पर समझा दें, किन परिस्थितियों के कारण आप ने ऐसा किया। माफी माँगने के इस भाग को बहुत छोटा ही रखें और उन के सामने ऐसे कुछ भी ना कहें, जिस से आप अपनी ग़लती के लिए कोई बहाना बनाते हुए नज़र आएँ। उदाहरण के लिए, "मैने तमाशा इसलिए किया, क्योंकि मैं बहुत अकेला महसूस कर रहा था, और हर किसी का ध्यान अपनी ओर आकर्षित करना चाहता था, लेकिन मुझे ऐसा नहीं करना चाहिए था।" या फिर, "मैने इस तरह से इसलिए बर्ताव किया क्योंकि मैं रात भर से नहीं सोया और मेरा मन बहुत अशांत था, लेकिन इस में तुम्हारी कोई ग़लती नहीं, मैं ही ग़लत था, जो तुम्हारे ऊपर भड़क गया।” आप की ग़लती पर आप के पछतावे के साथ-साथ यह भी नज़र आना चाहिए, कि आप को अच्छी तरह से समझ आ गया है, कि आप के कारण उन्हें कैसा महसूस हुआ। उन्हें बताएं कि आप ने महसूस किया है, कि मैंने आप को उस वक़्त कैसा महसूस कराया। उदाहरण के लिए, "मैं जानता हूँ, कि तुम्हारी पार्टी में तमाशा कर के मैने तुम्हें इतने सारे लोगों के सामने शर्मिंदा कर दिया।" या "मैने तुम्हारे साथ इस तरह का बर्ताव कर के तुम को दुख पहुँचाया।" एक बार आप अपनी ग़लती को स्वीकार कर लें और उन्हें समझा दें कि ऐसा क्यों हुआ, और किस कारण से ये इतना गलत ढंग से सब के सामने आया, अब आप को हर चीज़ पहले जैसे करना होगी। या दूसरी तरह से कहें, तो आप को उस इंसान को आश्वस्त करना होगा, कि आप के द्वारा आगे कभी भी यह ग़लती नहीं दोहराई जाएगी। और ऐसा करने के लिए आप को उस के सामने, आगे इन परिस्थितियों से निपटने की अपनी योजनाएँ बतानी होंगी। जैसे, "अगर अब मुझे आगे कभी ऐसा कुछ लगेगा, तो मैं इस तरह से बर्ताव करने के बजाय किसी को अपनी परिस्थिति समझाने की कोशिश करूँगा।" या "मैं अपने लिए समय निकालने की कोशिश करूँगा और अपने गुस्से को तुम पर नहीं दर्शाउँगा।" यह बहुत ज़रूरी है, आप उन्हें आश्वस्त करें, कि मैने अपनी ग़लती पर बहुत समय तक पछतावा व्यक्त किया है और कोशिश करूँगा कि आगे फिर ऐसा कुछ ना करूँ। आप के द्वारा हुई ग़लती को ठीक होने में समय लगेगा, उन्हें बताएँ, किस तरह से आप ने इसे सुधारा। यह आप की अपनी गलती को स्वीकारने की इच्छा को उन के सामने प्रस्तुत करेगा, और इस के साथ ही यह भी दर्शाएगा कि आप अपनी गलतियों को नजरअंदाज नहीं करते।  उदाहरण: "मैने उस वाकये के बाद से खुद में बहुत से बदलाव देखे हैं। मैं अपने गुस्से को बाहर निकालने के कुछ अलग रास्ते अपनाने लगा हूँ। जैसे, मैं जिम जाता हूँ। और यहाँ तक कि मैने अपने गुस्से के बारे में एक थेरपिस्ट से भी सलाह की है।" एक बार आप अपनी सारी बातें बोल दें, उस के बाद आप उस से माफी माँग सकते हैं। शायद यह सब से ज़्यादा कठिन भाग होगा क्योंकि यहाँ पर हमेशा, उस के माफी ना देने की भी एक गुंजाइश बनी रहती है। बल्कि आप को उस के सामने खुद को इस विकल्प को भी स्वीकार कर सकने योग्य दर्शाना होगा। बस एक बात ध्यान रखें, यदि वह आप को नहीं माफ़ करता है, तो आप इस से हताश नहीं होंगे और वापस कोशिश करेंगे। उदाहरण: "मैं सच में हमारी इस दोस्ती का बहुत सम्मान करता हूँ। क्या तुम मुझे माफ नहीं करोगे?" अपनी इस ग़लती का हरजाना, जिस के साथ आप ने ग़लत किया है, उस के लिए कुछ अच्छा कर के भरें। उन के पास कुछ फूल ले कर जाएँ या एक प्यारा सा नोट लिख कर दें। उन्हें दर्शाएं कि यह माफी सिर्फ़ आप अपनी संतुष्टि के लिए नहीं माँग रहे हैं, बल्कि ऐसा कर के आप उन्हें भी अच्छा महसूस कराना चाहते हैं।
कम सोचें और हमेशा कुछ अच्छे की आशा रखें: समझदार बनें: धैर्य रखें: विचार करें, कि आप ने ऐसा क्या किया, जिस से वह व्यक्ति दुखी हो गया: इस बात को भी समझने की कोशिश करें, आप ने क्या किया और क्यों किया: आपने जिस व्यक्ति के साथ में ग़लत किया, उस के साथ सहानुभूति रखें: एक बात याद रखें, आप की एक ग़लती आप को बुरा इंसान नहीं बना देती: माफीनामा लिखें: जिस के साथ आप ने ग़लत किया है, उस से माफी माँगें: उन्हें अच्छी तरह से, बिना कोई बहाना बनाए समझने की कोशिश करें, आप ने क्या किया और क्यों किया: सहानुभूति प्रदर्शित करें: चीज़ों को सही करने की कोशिश करें: उन्हें दर्शाएं कि आप बदल गए हैं: उन से माफी माँगें: इस में कुछ मिठास घोलने की कोशिश करें:
https://www.wikihow.com/Ask-for-Forgiveness https://www.wikihow.com/Ask-for-Forgiveness https://www.wikihow.com/Ask-for-Forgiveness
Dealing with Disappointment Preparing to Ask for Forgiveness Asking For Forgiveness